text: Končno! Ameriško združenje pediatrov (American College of Pediatricions, ACA) je v odprtem pismu edukativno in medijsko usmerjanje predpubertetnih in pubertetnih otrok v biološke spremembe spola razglasilo za zlorabo otrok in opozorilo na 20 krat večje tveganje samomora med otroci, ki so jih zavedli v tovrstno spremembo spola, na povečana tveganja za srčno žilne bolezni, raka, na trajno sterilnost, na hude psihosocialne težave. Človek, ki se vidi v nasprotnem biološkem spolu, ima duševno motnjo. Razen zelo redkih bolezni za anatomsko ali fiziološko poseganje v spol ni opravičila. Biološko poseganje v spol otroka na osnovi kvazi samo-opredelitve otroka imenujejo pohabljenje otroka. Opozarjajo na razliko med (biološko) določenim spolom in spolno identiteto, ki jo otrok gradi skozi psihosocialno zorenje. Opozarjajo, da 88% deklet in 98% fantov, ki so imeli težave v oblikovanju spolne identitete, v popubertetnem obdobju razvije normalno spolno identiteto (ne pomeni spolno usmerjenost), skladno z genetskim zapisom, ko je mladi odrasli tudi zrel sprejemati pomembne odločitve o sebi in živeti običajno življenje, kar se te identitete tiče. Tudi jaz mislim, da so prakse, ki v vrtcih silijo otroke, naj se zjasnijo o svojem spolu, huda, da ne rečem sistemska, režimska zloraba otrok. Moram biti tako ostra, ker je vsak izgubljen in zlorabljen otrok tudi moja bolečina. In moram si upati, čeprav danes človek, ki se tozadevno opredeli, lahko pričakuje vseh sort revanšizem. In kot berem, so take prakse v porastu vsaj v Angliji in na Švedskem. To ni več res! Zato mislim, da je to odprto pismo ACP tako pomembno in glas normalnosti vsaj v medicini.